Cond zij allen lieden dat claes van stakenborch clerck vande register
der stad van loeven es comen in jeg d scepen van loeven Ende
heeft gegeve en bekent dat hij gegeve heeft henricken van
thienen van cortbeke ovdyle thof des selfs claes geheten
ten bogarde met den huysen hoven bogarden wynnende landen
geleggen toutheverle
Ende sijnen toebehoerten gelegen uutgenomen den beemden
en wijthamen daer achter tvoirs hof gelegen do en den bosch
de d bi gelegen Te houden en te hebben en te wynnen
van half meye lestleden enen tmijn van vi jaen lanc daer
na sond myddel volgende elx jairs daen bynne op de helecht
vand vrucht die op tvoirs goet jaerlix wassen sal en
toeghst als de vrucht rijp ende tijtverdich es so sal de voirs
wyn die aff doen en des voirs claes helecht van elken stucke
bezund in sijne schuere ald vueren eer hij tsine rueren en invuen
sal It sal de voirs wyn jaerlix den voirs tmijn duende den
voirs clase gheven voe de droegheweyde acht hof gelegen een
mudde rogs goet en payabel der maten van loeven It sal
de voirs wyn den voirs tmijn duende hebben en houden de
weyde van enen bloke met enen beemdeken daer bi gelegen
gelegen
te gansbghe met ii dach beemts gelegen tophem inde
pchie van houthevle y daer voe hij jaerlix gheven en betalen
sal vijf rijnsche gulden te half meye alle jae met den voirs
mudde corens te betalen en telken tmijne als vervolghde
schout It sal de voirs wyn de voirs lande wel en loflic
wynnen werven en mesten te wynten den wynter aert op
vier getidege voen den ghersten aert op iii getidege voen en
den evenen aert op ii getidege voren It allet stroe dat opten
voirs goede jaerlix wassen sal dat sal de voirs wyn int
tvoirs hof etten en sliten en mest dair af maken en dat
vuen op tvoirs lant slants meesten pfite te gade met den
stroe comen vand thienden van outhevle die de voirs claes
nu heeft welke thiende de voirs wyn int voirs hof halen
en vueren sal en den montcost gheven enen man die
de voirs claes daer setten en ordinen sal om met wagen
te gaen daer voe de voirs wyn hebben sal tcaf ende
stroe daer af comen It sal de voirs claes jaerlix als hij de
copen
voirs thiende niet en heeft xxx mandelen roggen stroes
ome die int selve hof te sliten ind maten gelijc staphans